Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET เช้านี้ …
29 มิ.ย. 2561

MARKET MONITOR
สรุปภาพตลาดในช่วงเช้า: ดัชนี SET เช้านี้ยังผันผวนต่อเนื่อง หลังไหลลงไปทำจุดต่ำเช้านี้ 1,584.68 จุด ก่อนรีบาวด์ปิดครึ่งวันเช้าที่ระดับดัชนี 1,596.98 จุด ลดช่วงลบลดลงเหลือ 2.56 จุด ด้วยมูลค่าซื้อขายราว 2.7 หมื่นล้านบาท ทั้งนี้ ตลาดถูกแรงขายกดดันจากกลุ่มพาณิชย์(COMM) และมีกลุ่มพลังงาน (ENERG) คอยพยุง
มุมมองตลาดช่วงบ่าย: กราฟรายวัน SET ยืนแนวรับ 1,585 จุดเช้านี้ แต่เนื่องจากทางเทคนิค สัญญาณโมเมนตัมยังอ่อน ทั้งจาก RSI แกว่งชี้ลงใน Oversold Zone และ MACD ยังมีค่าติดลบเพิ่มขึ้น ฉะนั้นการยืนแนวรับได้ อาจเกิดรีบาวด์ช่วงสั้น แต่มองเป็นลักษณะการรีบาวด์เพื่อลงต่ออีกครั้ง ฉะนั้น มองภาพตลาดบ่ายนี้ แกว่งผันผวนในกรอบ 1,585-1,620 จุด จับตากรณีปิดหลุดแนวรับ 1,585 จุด มองกรอบแนวรับถัดไปลึกถึง 1,540-1,550 จุด
กลยุทธ์ในช่วงบ่าย: ทั้งนักเก็งกำไรระยะสั้น และนักลงทุนเน้นถือเงินสดต่อ
Point of View
เลือกจับตาหุ้น GPSC จากกราฟรายวัน ราคาพลิกกลับมาเทรดต่ำกว่าเส้นค่าเฉลี่ยเคลื่อนที่ 100 วัน ประกอบการเคลื่อนไหวเริ่มแกว่งกด High ต่ำลง ทางเทคนิคเครื่องมือบ่งชี้โมเมนตัมอ่อนตัวทั้ง MACD โค้งลงติดลบ และ RSI แกว่งต่ำลงสู่ Negative Zone มองหาก GPSC ปิดหลุดแนวรับ 68.25 บาทเป็นจังหวะน่า Follow Short มองอาจปรับตัวลงทดสอบแนวรับถัดไป 64.00 บาท อย่างไรก็ดี Stop Loss หากราคาเป็นทะลุแนวต้าน 68.25 บาทอีกครั้ง